CELEX: 62012TN0113
Language: fi
Date: 2012-03-05 00:00:00
Title: Asia T-113/12: Kanne 5.3.2012 — Bial — Portela v. SMHV — Probiotical (PROBIAL)

9.6.2012   
            
            
               FI
            
            
               Euroopan unionin virallinen lehti
            
            
               C 165/20
            
         Kanne 5.3.2012 — Bial — Portela v. SMHV — Probiotical (PROBIAL)
   (Asia T-113/12)
   2012/C 165/35
   Kannekirjelmän kieli: englanti
   
      Asianosaiset
   
   
      Kantaja: Bial — Portela & Ca, SA (São Mamede do Coronado, Portugali) (edustajat: asianajajat B. Braga da Cruz ja J. Pimenta)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Probiotical SpA (Novara, Italia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan 20.12.2011 asiassa R 1925/2010-4 tekemän päätöksen;
            
         
               —
            
            
               velvoittamaan vastaajan epäämään yhteisön tavaramerkin ”PROBIAL” nro 2408128 rekisteröinnin ja
            
         
               —
            
            
               velvoittamaan vastapuolena valituslautakunnassa olleen korvaaman oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: vastapuoli valituslautakunnassa
   
      Haettu yhteisön tavaramerkki: tummansinisen ja vaaleansinisen värinen kuviomerkki ”PROBIAL” luokkiin 1, 5 ja 31 kuuluvia tavaroita varten — yhteisön tavaramerkkiä koskeva hakemus nro 2408128
   
      Sen tavaramerkki- tai merkkioikeuden haltija, johon väitemenettelyssä on vedottu: kantaja
   
      Tavaramerkki- tai merkkioikeus, johon väitemenettelyssä on vedottu: sanamerkin ”Bial” portugalilainen tavaramerkkirekisteröinti nro 155284 luokkaan 5 kuuluvia tavaroita varten; tavaramerkki ”Bial” on yleisesti tunnettu Portugalissa; mustavalkoisen kuviomerkin ”Bial” yhteisön tavaramerkkirekisteröinti nro 1400183 luokkiin 3, 5 ja 42 kuuluvia tavaroita ja palveluja varten; mustavalkoisen kuviomerkin ”Bial” espanjalainen tavaramerkkirekisteröinti nro 2026481 luokkaan 35 kuuluvia palveluja varten; normaalitekstinä kirjoitetun tavaramerkin ”Bial” kansainvälinen tavaramerkkirekisteröinti nro 490635 luokkaan 5 kuuluvia tavaroita varten; kuviomerkkiä ”Bial” koskeva yritystunnus nro 868; sanan ”Bial” sisältävä liikenimi nro 35157; kuviomerkkiä ”Bial” koskeva logo nro 951.
   
      Väiteosaston ratkaisu: väitteen hylkääminen
   
      Valituslautakunnan ratkaisu: valituksen hylkääminen
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta on katsonut virheellisesti, että kyseisten tavaramerkkien välillä ei ole sekaannusvaaraa.